Vilamalla

Vilamalla és un municipi de la comarca de l'Alt Empordà. El terme està entre els rius Manol i Fluvià, en terreny pla, en els terraprims de suaus ondulacions. Amb el nom de Villa Dalmalia apareix documentada l'any 974, com a possessió del monestir de Sant Pere de Rodes, dins de l'antic comtat d'Empúries.

La proximitat amb Figueres i amb vies de comunicació importants ha fet que s'hi instal·lessin nombroses indústries, i es creessin polígons industrials, base de l'auge de l'economia local. En menor quantia, hi ha encara el cultiu de les terres, sobretot de blat, i alguna part de regadiu, amb hortalisses.

D'altra banda, 4.000 m² del municipi els ocupa el Complex Duaner Fitosanitari, administrat directament per l'Estat Espanyol.

A les Eleccions al Parlament de Catalunya de 2021, Vox va ser la llista més votada amb un 22,52% dels vots, convertint-se en una de les dues places fortes del partit a Catalunya, juntament amb La Pobla de Mafumet.

Geografia 
 Llista de topònims de Vilamalla (Orografia: muntanyes, serres, collades, indrets..; hidrografia: rius, fonts...; edificis: cases, masies, esglésies, etc).

Demografia

Llocs d'interès 
 Església de Sant Vicenç. Romànic dels segles XI-XII
 L'Batllia. Masia dels segles XVI-XVII

Cronologia 
 974. Primera aparició en un document escrit del nom de Vilamalla.
 Entre 1051 i 1058. Ermessenda de Carcassona, comtessa de Barcelona, retorna al bisbe de Girona (entre d'altres) l'església de Vilamalla de la qual el seu marit s'havia apropiat indegudament.
 1178. Es comença a formar l'important patrimoni immobiliari del monestir de Sant Feliu de Cadins al poble.
 1242-1455. Notícies documentades sobre la família Fontcoberta com a senyors de Vilamalla, que estaven sotmesos a l'autoritat superior dels comtes d'Empúries.
 1275. Els comtes d'Empúries renuncien a favor de l'abadessa de Cadins als seus drets sobre la ferreria local.
 1352. Primera estimació de població coneguda. Hi havia més de tres-cents habitants.
 1447. Per un privilegi de la reina Maria s'autoritza els habitants de la batllia de Siurana a elegir cònsols i consellers en tots els pobles del territori. Va ser l'origen del règim municipal que va perdurar fins a principis del . Aquest mateix document faculta les noves autoritats locals a escollir batlles i altres càrrecs comuns a tots els pobles de la batllia.
 1455. Una partida de pagesos de remença ataca el donzell Fontcoberta, senyor del poble.
 1497. El fogatge efectuat aquest any atribueix a Vilamalla 26 focs o llars, poc més de 100 habitants.
 1551. El conjunt del territori de la batllia passa del domini feudal de la família Senesterra a la jurisdicció directa del rei. Aquesta transacció va ser finançada pels habitants del territori i els va suposar un endeutament molt fort, que va durar molts anys.
 1553. Nou fogatge segons el qual el poble comptava amb 25 llars o focs, uns 100 habitants.
 1585. Pels volts d'aquesta data es traslladen de Siurana a Vilamalla les seus d'algunes institucions de la batllia.
 1627. Es construeix una nova estructura arquitectònica de la font que en part ha arribat fins ara.
 1653. Una partida de tres-cents soldats francesos entra a Vilamalla i saqueja les cases i les collites.
 1694-1695. Els francesos, que havien envaït una vegada més l'Empordà, van exigir als vilamallencs fortes contribucions de guerra. Tot i això no van poder evitar que una part dels camps fos devastada.
 1717-1718. Els censos realitzats en aquest període atribuïen a Vilamalla 93 habitants.
 1719. El règim de cavalleria dit de Parra va ocupar el casal de la notaria durant cinc mesos.
 1721. El regiment de cavalleria d'Oran es va presentar a Vilamalla amb tres cartes de pagament de cadastre.
 1733. El tresor de l'església parroquial de Sant Vicenç de Vilamalla va incorporar les relíquies de Sant Antoni de Pàdua i Sant Vicenç màrtir.
 1734. El bisbe, en la seva visita pastoral, va manar iniciar tot un seguit d'obres d'adequació de l'interior de l'església.
 1735. Els obrers de l'església parroquial fan diversos establiments de terres situades a la Garriga.
 1736. Primer intent a Vilamalla de posar en conreu terres closes.
 1736. Es col·loquen les noves campanes a l'església parroquial de Sant Vicenç.
 1739. Es van dur a terme diverses obres de millora a l'edifici de la rectoria.
 1757. Antoni de Calafell, prevere de Barcelona, pretén privar els pobles de la batllia de fer establiments a la Garriga.
 1775. Els regidors de les poblacions de la batllia reclamen el dret de disposar de les Garriga.
 1787. El cens de Floridablanca atribuí a Vilamalla 162 habitants.
 1794-1795. Durant la Guerra Gran els francesos van ocupar i saquejar la població. Molts vilatans es van veure obligats a fugir.
 1832. Signatura del conveni entre els propietaris de la batllia de Siurana per repartir 948 vessanes de terra del comú, destinades a potenciar el conreu de la terra.
 1868-1869. Els desastres naturals, les sequeres i les pedregades malmeteren les collites, la qual cosa va provocar atur i misèria per als jornalers del camp.
 1872-1875. Tercera Guerra Carlina, durant la qual va tenir lloc un atac al nucli del poble per part dels carlins. En els combats es va enderrocar el campanar i es va destruir una campana.
 1877. Es posa en funcionament la línia de ferrocarril fins a Figueres.
 1881. Constitució d'una comissió municipal destinada a cercar els diners per reconstruir el campanar i encarregar una nova campana.
 1904. Es constitueix l'Associació Mútua d'obrers sota el patronatge de Sant Gil.
 1931. S'inicien les obres de la carretera de Garrigàs a Vilamalla, passant per Tonyà.
 1932. S'acaba la construcció del cementiri actual.
 1935. Es constitueix l'associació recreativa El Cor del Poble.
 1936. Es crea l'associació recreativa L'espiga.
 1936. El consell municipal de Vilamalla acorda la confiscació de cinc finques urbanes, un mas, el local de la societat l'Espiga, l'església i la rectoria.
 1956. Les temperatures extremadament hivernals causa la mort d'una part de les oliveres centenàries del terme.
 1959. S'instal·la definitivament la línia telefònica al municipi.
 1960. Restaurens a fons l'església parroquial.
 1960. Inauguració del nou edifici escolar.
 1962. Unes inundacions molt fortes provoquen el desbordament del rec de l'Ullal. La plaça i els carrers contigus queden coberts d'aigua. El paviment asfàltic que feia poc que s'havia inaugurat s'ha de tornar a refer.
 1971. Un altre aiguat torna a colgar la plaça i els carrers dels voltants.
 1975. Inauguració del polígon Empordà Internacional.
 1977. S'aprova el Pla parcial del polígon Pont del Príncep.
 2004. Creació de Ràdio Vilamalla K25.
 2007. Eleccions municipals, guanyades per la formació política de CIU, encapçalada pel Sr.Carlos Álvarez. Sis regidors per la formació de CiU i tres per la formació de PSC
 2008. El 10 de desembre del 2008 es va aprovar el Pla d'Ordenació Urbanístic Municipal.
 2010. Inici de les obres de remodelació dels carrers del nucli antic de Vilamalla, amb tots els serveis soterrats.
 2010-2013. Remodel·lació de l'església Sant Vicenç. Una primera fase es va fer l'interior i el mur de defensa del carrer Figueres i en una segona fase les façanes de l'edifici principal, l'enjardinament del voltant i el balcó interior del Coro.
 2011. Noves eleccions municipals amb una majoria aclaparadora de CIU i reelecció de l'alcaldable Sr. Carlos Álvarez. Amb vuit regidors de la llista de CiU, un per la formació de PSC i cap per la formació de PP 
 2012. Tardor del 2012 Inici de les obres de remodelació del Carrer Requesens i Bassegoda, dins el marc de remodelació dels carrers de la zona residencial del Poligon Pont del Princep.
 2013. Segona fase de remodelació i restauració de l'església de Sant Vicenç
 2014 Estiu del 2014 Segona fase de remodelació dels Carrers Pirineus, Canigó de la zona residencial del polígon Pont del Princep.
 2014 Setembre/Octubre importants inundacions a la zona residencial del Poligon Pont del Princep amb més de 100 cases inundades i a la zona del nucli antic per dues vegades en qüestió d'un mes.
 2015 Primavera 2015 Tercera fase de remodelació dels carrers Alberes, Pani, Salines de la zona residencial del polígon Pont del Princep.
 2015 Maig 2015 Eleccions Municipals Nova victoria de Carlos Álvarez González amb un contundent maxim de regidors (9) per part de CiU i cap per part del PP
 2017 Desembre de 2017 Eleccions Autonòmiques victòria de Ciutadans amb un 40,25% dels vots.
 2021. Eleccions al Parlament de Catalunya, Vox és el partit més votat, seguit per poc de JxCat i ERC, respectivament.

Referències

Bibliografia	 
 Vilamalla. Mil anys d'història: 974 - 1975 Egea i Codina, Antoni - Roig i Simon, Marisa - Serra i Perals, Joan. Ajuntament de Vilamalla. Diputació de Girona. 245 p., any 1999.
 Volum 4 (2006), El meu país, tots els pobles, viles i ciutats de Catalunya, Barcelona, Edicions 62.

Enllaços externs 

 Pàgina web de l'Ajuntament
 Informació de la Generalitat de Catalunya
 Informació de l'Institut d'Estadística de Catalunya